আলোর ঝলকানিতে নকিয়া নাইট - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
ঈদ সংগ্রহের প্রদর্শনী »
আলোর ঝলকানিতে নকিয়া নাইট
Aug 19, 2009 | ফ্যাশন শো | 0 comments
আকাশী আল নীলের জমিনে বেড়াল হাঁটায় একদল মডেল তিনজন ডিজাইনারের ভাবনাকে আলোকিত করলো এক সন্ধ্যায়। সেই আয়োজনকে রাঙিয়ে দিয়েছিল নকিয়া তার নতুন ভাবনায়। ভাবনার সেই ল্যাম্পপোস্ট ধরেই বর্ণনার ধারাপাত দিচ্ছেন কড়চা’র বিভাগীয় সম্পাদক মোর্শেদ নাসের টিটু
ঝলমলে আলোর দ্বীপ্তিতে এক মোলায়েম স্পর্শ মনে করিয়ে দিল সামনে চলে এসেছে ঈদের মৌসুম। আমাদের ফ্যাশন ইন্ডাস্ট্রিতে ঈদ মানেই এক বাড়তি আনন্দ, এক দীর্ঘ প্রস্তুতি। এই প্রস্তুতিতে প্রতি বছরই নবতর সংযোজন আমাদের স্টাইল ভাবনাকে আলোকিত করে তুলেছে। ভিন্ন প্রেক্ষাপট আর মানসিকতার ভিন্নতা স্বত্ত্বেও আমাদের ফ্যাশন ট্রেন্ডে ঈদ পূর্ব প্রস্তুতিবার্তা ধীরে ধীরে গুরুত্ব ধারণ করছে। মোবাইল ফোন প্রস্তুতকারী প্রতিষ্ঠান নকিয়া সেই প্রস্তুতির এক ভিন্ন বার্তা দিতেই সম্প্রতি আয়োজন করেছিল ‘গ্লিটারবাগ’ শিরোনামের ভিন্নধর্মী ফ্যাশন সন্ধ্যা। সময়ের হাত ধরে ঈদ প্রস্তুতির আগাম খবর দেয়ার এই আয়োজনটি অভিজাত এবং বিশেষ শ্রেণীর জন্যই নির্মাণ করা হয়েছে এমনটি সত্য হলেও আগামীতে এ ধরনের আয়োজন যে সার্বজনীন বার্তা পৌঁছে দেবে তা নিশ্চিতভাবে বলা যায়। এখন পর্যন্ত আমাদের ফ্যাশন ইন্ডাস্ট্রিতে যে ব্যাপক গুণগত পরিবর্তন সূচিত হয়েছে তার আলোকে ডিজাইনার্স কালেকশন আস্তে আস্তে বিশেষ শ্রেণীগত গ্রহণযোগ্যতা গড়ে তুলেছে। র‌্যাডিসন ওয়াটার গার্ডেনে নকিয়া গত বৃহস্পতিবার আয়োজিত করেছিল একটি এক্সক্লুসিভ শোকেজের যেখানে বর্তমান সময়ের তিনজন সামনের সারির ডিজাইনারের পাশাপাশি উপস্থাপন করা হয়েছিল নকিয়ার ভিন্নধর্মী ফিচার বৈশিষ্ট্যের সেটগুলোকে। পোশাকের পাশাপাশি স্টাইল নির্ধারণে মোবাইল সেটের ভূমিকাও যে এখন সামনে সারিতে তা এই আয়োজন প্রমাণ করেছিল ব্যাপকভাবে। দর্শক সারিতে উপস্থিত সবাই আয়োজনের মুগ্ধতাতে শুধু বিমোহিত হননি বরং আকর্ষিত হয়েছিলেন ভিন্নধর্মী উপস্থাপনাতেও।
অনুষ্ঠানের শুরুতেই নকিয়া ইমার্জিং এশিয়া’র জেনারেল ম্যানেজার প্রেমচাঁদ এক ভিন্ন আয়োজনের প্রশ্নত্তোর পর্বে দর্শকদের অবহিত করেছিলেন এ ধরনের আয়োজনের নেপথ্য বর্ণনা, সেটগুলোর বৈশিষ্ট্য আর নকিয়ার আগামী দিনের চিন্তাভাবনা। দর্শকদের চিন্তাভাবনার সূত্র ধরেই তিনি বলেছিলেন, ‘স্টাইল হচ্ছে এমন এক ধরনের বর্হিপ্রকাশ যা স্বাতন্ত্র নিশ্চিত করে আর একটি চমৎকার স্টাইলিস্ট সেট ব্যবহারের মাধ্যমে একজন ব্যক্তি তার স্টাইল স্টেটমেন্ট প্রকাশ করে।’ তার মতে এই ক্ষেত্রে নকিয়া খুব সহজেই স্টাইল আর ফ্যাশনের ফিলোসফিকে ধারণ করে কেননা সত্যিকার সৌন্দর্যকেই ফুটিয়ে তোলার দায়িত্ব নিয়েছে এই ডিভাইস তৈরির কোম্পানিটি। শুধু সৃষ্টি নয় বরং তা ব্যবহারকারীর কাছে যথার্থভাবে পৌঁছে দিতেই নকিয়ার সর্বাত্মক চেষ্টা। বর্তমান অফারে তাই কিছু নির্দিষ্ট মডেলে প্রিমিয়াম গিফট প্রদান করার কথাও তিনি উল্লেখ করেন। উপস্থিত দর্শকদের জন্য উপহার প্রদানের মাধ্যমে শুরু হয় সন্ধ্যার মূল আকর্ষণ। শুরুতেই মডেলরা দর্শকদের সামনে হাজির করেন নকিয়া ফোনের বিশেষ বার্তা ‘বিউটিফুল টু ইউজ’। লাল, সাদা, কালো রঙের সীমারেখায় কাটিংয়ের ভিন্নতা আর আটপৌঁঢ়ে ঢঙের মিশ্রণে ডিজাইনার আনিলা হকের নতুন চিন্তাভাবনার খোড়াক নিয়ে হাজির হন মডেলরা। তখন তাদের হাতে শোভা পায় নকিয়া ৮৮০০ কার্বন আরটি, নকিয়া ৬৬০০ স্লাইড, নকিয়া ৬৬০০ ফোল্ড, নকিয়া ৩৬০০ এবং নকিয়া ৭৬১০। ডিজাইনার আনিলা হকের বর্ণমাত্রার ব্যবহার, জ্যামিতিক বিশ্লেষণ, রঙের প্রাচুর্য্য আর একক রঙের আধিকারিক ব্যবহার কিউ’টিকে বিশেষভাবে দর্শকদের কাছে আলোকিত করেছিল। মঞ্চের বিশালতায় লাল যেন হয়ে উঠেছিল সত্যিকার অর্থেই ঐশ্বর্যের ধারক। ফ্যাশন শো’র মূল পর্বটি শুরু হয়েছিল ডিজাইন কুহু’র স্পেশাল কিছু কালেকশনের মাধ্যমে। এবারের কালেকশনে ভিন্ন সংস্কৃতির পরিসরে আর নানা এথনিক বিষয় অনুপ্রেরণা হিসেবে গ্রহণ করেছিলেন কুহু। আর সেই বিষয়গুলোই শুধু মডেলের কাপড়েই নয় বরং বেশ কিছু গানের ভিন্নধর্মী ব্যবহারে প্রকাশ পেয়েছিল ব্যাপকভাবে। সম্প্রতি পরলোকগত জনপ্রিয় পপ তারকা মাইকেল জ্যাকসনের বেশ কিছু গানের ব্যবহার কুহু’র ডিজাইনকে সাধারণ মাত্রা সচেতনতা থেকে এক ভিন্ন ধরনের বৈশ্বিক পরিচয় দিয়েছে। পিচ, ব্ল্যাক, হোয়াইট, পিংক, ইয়েলো এবং স্কিন বেইজড কালারের মাধ্যমে বিভিন্ন প্যাটার্ন আর পোশাকের দৌঁড়াত্বকে নতুনত্বের সূচনায় আলোকিত করেছিলেন কুহু। তার শাড়ির আঁচল এবং পাড়ে বিশেষ বর্ডার আর ট্রাইভাল মোটিভ এক ধরনের নান্দনিকতা ছড়িয়ে দিয়েছিল স্টেজ জুড়ে। আলোর ঝলকানিতে তাই সাংস্কৃতিক আবহ মডেলের বেড়াল হন্টনে ফুটে উঠেছে দর্শকের সামনে।
কুহু’র পরেই দীর্ঘ অভিজ্ঞতার ঝুলি নিয়ে দর্শকদের সামনে হাজির হয়েছিলেন দুটি ভিন্ন মাত্রা’র কিউ নিয়ে জনপ্রিয় ডিজাইনার শাহরুখ শহীদ। আর শাহরুখের আয়োজনকে সার্থক করেছিলেন রূপ বিশেষজ্ঞ ফারজানা আরমান মুন্নি। উজ্জ্বল রঙ আর মেটালিক শেড নিয়ে এক সুদৃঢ় মাত্রা দিতে প্রথম কিউ’তে মঞ্চে এসেছে ভিন্ন বিন্যাসের কাটিং, রিবিং আর িভের নানা ব্যবহারের উপস্থাপনা। আর দ্বিতীয় কিউ’তে প্রাধান্য পেয়েছে শাহরুখ শহীদের সৃষ্টিশীল মননে সর্বোচ্চ অধিকার প্রাপ্ত পোশাক শাড়ি। এখানেই উঠে এসেছে ’৭০-এর ডিসকো সাইন, ’৬০-এর দশকে ফ্লাওয়ার পাওয়ার আর নানা ফ্লোরাল মুডের কাজ। মূলত এই কাজগুলোতে জারদৌসি আর অন্যান্য উপকরণ ব্যবহার করা হয়েছে।
একেবারেই শেষ আয়োজনে আনিলা হক উপস্থাপন করেছেন তার ভিন্ন রঙের স্কিম যাতে কালো আর সাদা ক্যালিওগ্রাফি, ফ্লোরাল মোটিভ তীব্রতা পেয়েছে খাদি, জামদানি ইত্যাদি উপকরণে। আনিলার উপস্থাপনায় যেমন চমক ছিল তেমনি সেই চমককে যথাযথভাবে আলোকিত করেছে ফারজানা শাকিলের স্পেশাল মেকআপ এরেঞ্জমেন্ট। সন্ধ্যা শেষে তাই পরিতৃপ্তির পরিপূর্ণতা নিয়ে ঘরে ফিরেছেন দর্শকরা।
সূত্র: দৈনিক ইত্তেফাক, আগস্ট ১৮, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla